  Майя Бывальцева Удмурт Элькунысь «Удмуртлес» автономной ужъюртэзлэн выль кивалтӥсез луиз улосвыл тӧролэсь ужзэ огдырлы быдэсъясьлэн агропром огъетъя советникез Евгений Родичкин. Элькун кивалтэтлэн кенешоназ 31-тӥ пӧсьтолэзе со сярысь ивортӥз улосвыл кивалтӥсь Александр Бречалов. Солэн верамезъя, Родичкин ужъюртэн кивалтоз туннэ нуналысен. «Туннэ «Удмуртлес» огазеяськон пумысен пумкылъян кутӥ. Та предприятиын югдурез сэрттон-пертчон понна советнике Евгений Родичкин огазеяськонэ антикризисной менеджер сямен пырыны кулэ», — вераз улосвыл тӧролэсь ужзэ огдырлы быдэсъясь. ВАТСАН Евгений Валентинович Родичкин.  Вордскиз Ижкарын 1976-тӥ арын 22-тӥ коньывуонэ.   1998-тӥ арын Удмурт кун университетэз «менеджмент» ӧнеръя йылпумъяз но «мастер делового администрирования» программая Росси кивалтэт бордын ужась Гурт возёсъя академиез .  «Комос Групп» огазеяськонын агропром огъетэз азинтонъя управленилэн кивалтӥсез воштӥсез вал. Стратеги кичӧлтонъёсъя агентстволэн элькунысь мер ыстэм муртэз. Тегъёс: Политика Ижкар Удмуртия нюлэс АлександрБречалов  